Albert Wickman

Albert Gustaf Adolf Wickman (2. maaliskuuta 1868 Tammisaari – 27. kesäkuuta 1929 Oulunkylä) oli suomalainen Oulunkylässä asunut asemapäällikkö, Helsingin Osake-Pankin pankinjohtaja ja laivanvarustaja.Albert Wickmanin kuolinilmoitus, Hufvudstadsbladet, 28.06.1929, nro 170, s. 1, Kansalliskirjaston digitaaliset aineistotStationsinspektor Albert Wickman död, Hufvudstadsbladet, 30.06.1929, nro 172 (2. painos), s. 7, Kansalliskirjaston digitaaliset aineistotHenkilötietoja, Helsingin Sanomat, 02.03.1928, nro 61, s. 6, Kansalliskirjaston digitaaliset aineistot

Wickman meni koulusta päästyään harjoittelijaksi valtion rautateille. Hänestä tuli 1892 Lohjan rautatieaseman varasähköttäjä, 1894 Malmin rautatieaseman toinen kirjanpitäjä ja vuonna 1902 Oulunkylän vastaperustetun seisakkeen ensimmäinen kirjanpitäjä. Hänestä tuli Oulunkylän asemapäällikkö 1906 ja hän jäi tästä virasta eläkkeelle 1927.

Wickman oli Oulunkylän kunnanjohtaja ja suurin yksityinen maanomistaja 32 hehtaarin maa-alueellaan. Hän oli vuonna 1919 perustetun Rederiaktiebolaget Start-varustamon suuromistaja ja toimitusjohtaja. Varustamon toimisto oli ensin Viipurissa, sitten Oulunkylässä 1927–1931 ja viimeksi Helsingissä. Varustamon laivoja olivat:
 S/S Albert Kasimir, rakennettu 1892, omistuksessa 1919–1931, vei puutavaraa Välimeren maihin ja toi sieltä hedelmiä Suomeen. Laiva oli ensimmäiseen maailmansotaan saakka venäläisomistuksessa ja liikennöi Kaspianmerellä. Se jäi vuonna 1918 sotasaaliina Suomeen. Laiva myytiin 1931 Italiaan, se upotettiin kaksi kertaa toisen maailmansodan aikana 1942 ja 1945. Laiva romutettiin 1946.SS Albert Kasimir, Äänimeri-sivusto
 Väinölä, rakennettu 1918, omistuksessa 1919–1923, alun perin pieni puurunkoinen purjelaiva, joka muutettiin 1922 moottorikaljaasiksi.
 S/S Frano, entinen Senegal, myöhemmin 1934-1944 S/S Ergo, rakennettu 1893, ostettu Tanskasta, omistuksessa 1932-1933. Myytiin Sveitsiin 1944, haaksirikkoutui Tarifan luona 1946. SS Frano, Äänimeri-sivusto
Start-varustamo teki konkurssin vuonna 1933.Täydentäviä yhtiötietoja : Rederiaktiebolaget Start, Pörssitieto G. Kock

Wickman osti vaimonsa perintörahoilla Juhannusmäen huviloissa toimineen Oulunkylän kylpylän, pensionaatin ja ravintolan sen jälkeen kun niiden perustaja rouva J. C. Maexmontan oli kuollut sokeritautiin keväällä 1903. Hän ryhtyi itse hoitamaan pensionaattia ja kylpylää ja vuokrasi vuodesta 1905 Oulunkylän Seurahuoneen nimellä tunnetun ravintolan pidon vuosittain eri ravintoloitsijoille. Vuosina 1905-1909 hän rakennutti omistamalleen alueelle vielä kaksi uutta huvilaa ja myi alueelta palstoja rakentajille. Yksi pensionaatin huviloista paloi 1910 ja sen tilalle rakennettiin uusi Wickmanin villan nimen saanut talo. Ensimmäisen maailmansodan jälkeen pensionaatin huvilat muuttuivat vuokrataloiksi ja kylpylä toimi yleisenä saunana siihen saakka kunnes se paloi vuoden 1923 alussa. Seurahuoneella järjestettiin tansseja ja iltamia, siellä toimi 1919 elokuvateatteri ja viimeksi se oli raittiuskahvilana.Outi Koste : Seurahuoneen yllättävä historia – Osa II, Oulunkyläinen - Pohjoiset esikaupungit -lehti 28.3.2018

Albert Wickman oli naimisissa Amalia Josefinan (Joce) Christiansenin kanssa.

 Lähteet 

Luokka:Suomalaiset laivanvarustajat
Luokka:Vuonna 1868 syntyneet
Luokka:Vuonna 1929 kuolleet
Luokka:Oulunkylän kunnanjohtajat